Ψαρονέφρι με δαμάσκηνα
Το χοιρινό με δαμάσκηνα είναι ένα χαρακτηριστικό πιάτο της περιοχής της Τouraine της Γαλλίας, τα δαμάσκηνα και τα μήλα συνδυάζονται ιδανικά με το χοιρινό.
800 γρ. ψαρονέφρι (περίπου 2 φιλέτα, κοµµένα σε 4 φέτες το καθένα), 12 ξερά δαµάσκηνα, χωρίς κουκούτσι, 1 κουτ. σούπας λάδι, 50 γρ. βούτυρο, 1 ξερό κρεµµύδι, ψιλοκοµµένο, 150 ml λευκό κρασί, 1 φύλλο δάφνης, 1 κουτ. σούπας θυµάρι ξερό, τριµµένο, 250 ml κρέµα γάλακτος µε 35% λιπαρά, αλάτι, φρεσκοτριµµένο πιπέρι
Για να φτιάξουμε χοιρινό ψαρονέφρι με δαμάσκηνα, αρχικά βάζουμε, σε ένα µπολ, τα δαµάσκηνα µε το κρασί και τα αφήνουµε να µουλιάσουν για 5 λεπτά.Στη συνέχεια, τα στραγγίζουµε και κρατάµε κρασί και δαµάσκηνα στην άκρη.Παράλληλα, σε µια φαρδιά κατσαρόλα ζεσταίνουµε το λάδι µε το βούτυρο σε µέτρια φωτιά και σοτάρουµε το ψαρονέφρι για περίπου 3 λεπτά από κάθε πλευρά, µέχρι να ροδίσει.Το βγάζουµε µε τρυπητή κουτάλα και το αφήνουµε σε µια πιατέλα.Στην ίδια κατσαρόλα σοτάρουµε το κρεµµύδι για περίπου 2 λεπτά, µέχρι να µαλακώσει ελαφρώς.Ρίχνουµε το κρασί και αφήνουµε 2-3 λεπτά να εξατµιστεί το αλκοόλ.Προσθέτουµε αλατοπίπερο, 280 ml νερό, τη δάφνη, το θυµάρι και µαγειρεύουµε για περίπου 10 λεπτά, µέχρι να δέσει η σάλτσα.Αφαιρούµε τη δάφνη, ρίχνουµε την κρέµα γάλακτος και τα δαµάσκηνα και µαγειρεύουµε για άλλα 5 λεπτά, ανακατεύοντας, µέχρι να πήξει ελαφρώς.Ξαναβάζουµε το ψαρονέφρι στη σάλτσα και µαγειρεύουµε για άλλα 2-3 λεπτά ή µέχρι να ψηθεί το χοιρινό ψαρονέφρι όπως µας αρέσει.
Κρασί,Ξερά δαμάσκηνα,Χοιρινό